smcproject/ml-wiki-sentences huggingface dataset:
പ്രധാനമായും ഇമേജിങ്ങ് ടെക്നോളജി അടിസ്ഥാനമാക്കിയുള്ള ഗവേഷണ,വികസനപ്രവർത്തനങ്ങളാണ് ഇവിടെ നടക്കുന്നത്.
പി. ഗോവിന്ദപ്പിള്ളയാണ് സി-ഡിറ്റിന്റെ സ്ഥാപകചെയർമാൻ.
പ്രധാനവിഭാഗങ്ങൾ
14 പ്രധാനവിഭാഗങ്ങളിലായി സി-ഡിറ്റിന്റെ പ്രവർത്തനങ്ങൾ വ്യാപിച്ചുകിടക്കുന്നു.
വെബ് അധിഷ്ഠിത സേവനങ്ങൾ.
ഓപ്റ്റിക്കൽ ഇമേജ് പ്രോസ്സസ്സിങ്ങ്.
ടെക്നോളജി എക്സ്റ്റൻഷൻ.
സോഫ്റ്റ് വെയർ വികസനം.
ഇ- ഗവർണൻസ്.
ഓപൺ സോഴ്സ് സാങ്കേതികവിദ്യാവികസനം.
ഗവേഷണവും വികസനവും.
കമ്പ്യൂട്ടേഷണൽ ലിങ്ക്വിസ്റ്റിക്സ്.
സൈബർശ്രീ.
ഡോക്യുമെന്ററി വിഭാഗം.
സുതാര്യകേരളം വാർത്താവിഭാഗം.
പരസ്യചിത്രനിർമ്മാണം.
എജ്യുക്കേഷണൽ ഇൻഫർമാറ്റിക്സ് ന്യൂ മീഡിയ.
കമ്മ്യൂണിക്കേഷൻ ട്രെയിനിങ്ങ്.
തിരുവനന്തപുരത്ത് തിരുവല്ലം എന്ന സ്ഥലത്ത് ചിത്രാഞ്ജലി സ്റ്റുഡിയോ കോംപ്ലക്സിനു സമീപത്തുള്ള മെയിൻ കാമ്പസ് കൂടാതെ സെക്രട്ടറിയേറ്റിനു സമീപമുള്ള സിറ്റി സെന്റർ, വഞ്ചിയൂരിൽ പ്രവർത്തിക്കുന്ന ടെക്നോളജി എക്സ്റ്റൻഷൻ സെന്റർ, ഗോർക്കി ഭവനിൽ പ്രവർത്തിക്കുന്ന വീഡിയോ പ്രൊഡക്ഷൻ വിഭാഗം, കവഡിയാറിൽ പ്രവത്തിക്കുന്ന മാധ്യമപരിശീലനവിഭാഗം എന്നിവ കൂടാതെ കായംകുളം , എറണാകുളം , കണ്ണൂർ എന്നിവിടങ്ങളിൽ ഓരോ പ്രാദേശികകേന്ദ്രങ്ങളും പ്രവർത്തിക്കുന്നുണ്ട്.
നിലവിലെ ഭരണസമിതി
ഭരണസമിതി 1 കേരള മുഖ്യമന്ത്രി ചെയർമാൻ 2.
ധനകാര്യ പ്രിൻസിപ്പൽ സെക്രട്ടറി അംഗം 3.
എക്സിക്യൂട്ടീവ് വൈസ് പ്രസിഡന്റ്, കേരള ശാസ്ത്ര സാങ്കേതിക പരിസ്ഥിതി കൌൺസിൽ അംഗം 4.
സെക്രട്ടറി, ഇലക്ട്രോണിക്സ് ഇൻഫർമേഷൻ ടെക്നോളജി വകുപ്പ് വൈസ് ചെയർമാൻ 5.
ഡയറക്ടർ, സി-ഡിറ്റ് അംഗം 6.
രജിസ്ട്രാർ, സി-ഡിറ്റ് അംഗം 7.
ഡയറക്ടർ, കേരള സ്റ്റേറ്റ് ഐ.ടി.മിഷൻ അംഗം 8.
ഡയറക്ടർ, വിവര-പൊതുജന സമ്പർക്ക വകുപ്പ് അംഗം 9.
ചെയർമാൻ, കേരള ഐ.സി.ടി.അക്കാദമി അംഗം 10.
വൈസ് ചാൻസലർ, എ.പി.ജെ.അബ്ദുൾകലാം സാങ്കേതിക സർവ്വകലാശാല അംഗം നാമനിർദ്ദേശം ചെയ്യപ്പെട്ട അംഗങ്ങൾ 11.
ഡോ.സന്തോഷ് കുമാർ.
ജി, പ്രൊഫസർ, കംപ്യൂട്ടർ സയൻസ് ഡിപ്പാർട്ട്മെന്റ്, കുസാറ്റ്, കൊച്ചി അംഗം 12.
ഡോ.പിയൂഷ് ആന്റണി, സോഷ്യൽ പോളിസി വിദഗ്ദ്ധൻ, യൂണിസെഫ്, ലക്നൌ അംഗം 13.
സർക്കാർ/നിയമസഭ നാമനിർദ്ദേശം ചെയ്യുന്ന നിയമസഭാംഗം അംഗം
എക്സിക്യൂട്ടീവ് കമ്മറ്റി 1.
സെക്രട്ടറി, ഇലക്ട്രോണിക്സ് ഇൻഫർമേഷൻ ടെക്നോളജി വകുപ്പ് ചെയർമാൻ 2.
ഡയറക്ടർ, സി-ഡിറ്റ് അംഗം 3.
രജിസ്ട്രാർ, സി-ഡിറ്റ് അംഗം 4.
ഡയറക്ടർ, വിവര-പൊതുജന സമ്പർക്ക വകുപ്പ് അംഗം 5 ധനകാര്യവകുപ്പ് പ്രതിനിധി അംഗം 6 ഡോ.സന്തോഷ് കുമാർ.
ജി, പ്രൊഫസർ, കംപ്യൂട്ടർ സയൻസ് ഡിപ്പാർട്ട്മെന്റ്, കുസാറ്റ്, കൊച്ചി അംഗം 7 ഡോ.പിയൂഷ് ആന്റണി, സോഷ്യൽ പോളിസി വിദഗ്ദ്ധൻ, യൂണിസെഫ്, ലക്നൌ അംഗം
അവലംബം ↑ സി-ഡിറ്റിന്റെ ഔദ്യോഗിക വെബ്സൈറ്റ്
സി. ഉണ്ണിരാജ ഇംഗ്ലീഷ് വിലാസം https://ml.wikipedia.org/wiki/C.
Unniraja
കേരളത്തിലെ ആദ്യകാല കമ്മ്യൂണിസ്റ്റ് നേതാക്കളിലൊരാളാണ് സി.ഉണ്ണിരാജ എന്ന ശിവശർമ്മ രാജ (15 ജൂലൈ 1917 -  28 ജനുവരി 1995).
കമ്മ്യൂണിസ്റ്റ്  സൈദ്ധാന്തികനായിരുന്നു അദ്ദേഹം, ജനയുഗത്തിന്റെയും നവയുഗത്തിന്റെയും മുഖ്യ പത്രാധിപരായും  പ്രാഗിൽ നിന്നും പ്രസിദ്ധീകരിച്ചിരുന്ന വേൾഡ് മാർക്‌സിസ്റ്റ് റിവ്യൂവിന്റെ പത്രാധിപ സമിതിയിലും അംഗമായിരുന്നു.
സ്കൂൾ വിദ്യാഭ്യാസകാലഘട്ടത്തിലായിരുന്നു ഗുരുവായൂർ സത്യാഗ്രഹം , അവിടെ സത്യാഗ്രഹക്യാമ്പിൽ ചെന്ന് ആകാവുന്ന സഹായങ്ങൾ ചെയ്തുകൊടുക്കുമായിരുന്നു.
പി.കൃഷ്ണപിള്ളയുമായുള്ള പരിചയം കമ്മ്യൂണിസ്റ്റ് പാർട്ടിയിൽ സജീവപ്രവർത്തകനായി മാറുന്നതിനു സഹായിച്ചു.
കേരളത്തിലങ്ങോളമിങ്ങോളം പാർട്ടി ക്ലാസ്സുകൾ എടുത്തിരുന്നു.
1950 ൽ ഒളിവിലായിരിക്കുന്ന കാലത്ത് അറസ്റ്റ് ചെയ്യപ്പെട്ടു.
കേരളസാഹിത്യപരിഷത്ത് പ്രവർത്തക കമ്മറ്റി, പുരോഗമനകലാസാഹിത്യ പരിഷത് പ്രവർത്തകകമ്മിറ്റി, പുരോഗമനസാഹിത്യസംഘം സംസ്ഥാന കമ്മിറ്റി, കേരള സാഹിത്യ അക്കാദമി ജനറൽ കൗൺസിൽ എന്നിവയിൽ അംഗമായിരുന്നു.
1995 ജനുവരി 28 ന് ഉണ്ണിരാജ അന്തരിച്ചു.
പൊന്നാനി താലൂക്കിലെ വടക്കേകാട് മുല്ലമംഗലത്ത് കേരളൻ ഭട്ടതിരിപ്പാടിന്റെയും ചിറ്റഞ്ഞൂർ കോവിലകത്ത് അമ്മിണി തമ്പുരാട്ടിയുടെയും മകനായി ജനിച്ചു.
തികച്ചും യാഥാസ്ഥിതിക കുടുംബത്തിൽ ജനിച്ചതുകൊണ്ടു തന്നെ പ്രാഥമിക വിദ്യാഭ്യാസം വീട്ടിൽ വെച്ചു തന്നെയായിരുന്നു.
പത്തു വയസ്സുവരെ ഒരു അദ്ധ്യാപകൻ വീട്ടിൽ വന്ന് പഠിപ്പിക്കുകയായിരുന്നു.
1927 ൽ ചാവക്കാട് ഹൈസ്‌കൂളിൽ ചേർന്ന് പഠനമാരംഭിച്ചു.
മദ്രാസ് ലയോള കോളജിലായിരുന്നു ഉപരിപഠനം.
ഗണിതശാസ്ത്രത്തിൽ ബിരുദാനന്തര ബിരുദം നേടി.
സ്കൂൾ വിദ്യാഭ്യാസ കാലഘട്ടത്തിൽത്തന്നെ രാഷ്ട്രീയത്തിന്റെ ബാലപാഠങ്ങൾ പഠിച്ചു.
വിദ്യാഭ്യാസകാലത്തിൽ തന്നെ ഗുരുവായൂർ സത്യാഗ്രഹക്യാമ്പിലെ സ്ഥിരം സന്ദർശകനായിരുന്നു.
അവിടെ വെച്ച് മുതിർന്ന നേതാക്കളുമായി പരിചയപ്പെടാൻ ഇടയായി.
ഇക്കാലഘട്ടത്തിൽതന്നെ മാതൃഭൂമിയിൽ രാജൻ എന്ന പേരിൽ ലേഖനങ്ങളെഴുതാൻ തുടങ്ങി.
മദ്രാസിൽ പഠിക്കുന്ന കാലഘട്ടത്തിൽ കമ്മ്യണിസ്റ്റ് പ്രസ്ഥാനത്തെ വായനയിലൂടെ അറിയാൻ ശ്രമിച്ചു.
ബിരുദം സമ്പാദിച്ച് തിരികെ വന്നതുമുതൽ ജോലിക്കായി ശ്രമിക്കുന്നതിനു പകരം രാഷ്ട്രീയത്തിലേക്കിറങ്ങുകയായിരുന്നു.
പി.കൃഷ്ണപിള്ളയുടെ നിർദ്ദേശാനുസരണം രാഷ്ട്രീയവിദ്യാഭ്യാസ രംഗത്താണ് ഉണ്ണിരാജ പ്രവർത്തിക്കാൻ തുടങ്ങിയത്.
കേരളമങ്ങോളമിങ്ങോളം നിരവധി പാർട്ടി പഠനക്ലാസ്സുകൾ എടുത്തു.
1942 ൽ കമ്മ്യൂണിസ്റ്റ് പാർട്ടി ദേശാഭിമാനി തുടങ്ങാൻ തീരുമാനിച്ചപ്പോൾ പത്രാധിപ സമിതിയിൽ പ്രവർത്തിച്ചു.
1946 ജനുവരി മുതൽ ദേശാഭിമാനി ഒരു ദിനപത്രമായി മാറിയപ്പോൾ അതിന്റെ പത്രാധിപസമിതിയിലും ഉണ്ണിരാജ അംഗമായിരുന്നു.
1939 ൽ കേരള പാർട്ടി ഘടകം രൂപീകരിക്കപ്പെട്ട ഘട്ടത്തിൽ തന്നെ പാർട്ടി അംഗമായി.
1957 ൽ പാർട്ടിയുടെ സംസ്ഥാന സെക്രട്ടറിയേറ്റിലും 1958 ൽ ദേശീയ കൗൺസിലിലും അംഗമായി.
പാർട്ടി നിരോധിക്കപ്പെട്ടിരുന്ന ഘട്ടത്തിലും 1962 ൽ ചൈനായുദ്ധവേളയിലും ഉണ്ണിരാജ ജയിലിലടയ്ക്കപ്പെട്ടു.
പാർട്ടിയുടെ ഒന്നാം കോൺഗ്രസ്സിനു മുന്നോടിയായി നടന്ന സംസ്ഥാനസമ്മേളനത്തിൽ തിരഞ്ഞെടുത്ത ഏഴംഗ കമ്മിറ്റിയിലെ ഏറ്റവും പ്രായം കുറഞ്ഞ വ്യക്തി കൂടിയായിരുന്നു ഉണ്ണിരാജ.
രണ്ടാം കോൺഗ്രസ്സിനെ തുടർന്ന് പാർട്ടിക്ക് നിരോധനം വന്നപ്പോൾ ഒളിവിലായിരുന്ന അദ്ദേഹം അറസ്റ്റ് ചെയ്യപ്പെട്ടു.
ജയിൽ മോചിതനായശേഷം മുഴുവൻ സമയ പാർട്ടി പ്രവർത്തനവും പഠനക്ലാസ്സുകളും.
കൃതികൾ കാറൽ മാർക്‌സിന്റെയും ഏംഗൽസിന്റെയും ലെനിന്റെയും കൃതികൾ പരിഭാഷപ്പെടുത്തുന്നതിൽ സ്തുത്യർഹമായ പങ്കുവഹിച്ചു.
Kerala Intervention and After കമ്മ്യൂണിസ്റ്റ് മാനിഫെസ്റ്റോ ഒരു പഠനം യുദ്ധമോ സമാധാനമോ സത്യം അകഷര സംയുകതം മാർക്സ് ഇന്ത്യയിൽ മനുഷ്യ ശരീരം ഒരു മഹാത്ഭുതം ഭാഷയുടെയും ശാസ്ത്രത്തിന്റെയും ഉല്പത്തിസ്ഥാനം മതവും മാർക്സിസസവും പത്രപ്രവർത്തന രംഗം 1933-1939 കാലഘട്ടത്തിൽ മാതൃഭൂമി, ഉണ്ണിനമ്പൂതിരി എന്നിവയിൽ രാജൻ എന്ന പേരിൽ ലേഖനങ്ങളെഴുതിയിരുന്നു.
1942 ദേശാഭിമാനി ഒരു വാരികയായി തുടങ്ങിയതുമുതൽ 1946 ൽ ദിനപത്രമായി മാറുന്നതുവരേയും അതിന്റെ പത്രാധിപതസമിതിയിൽ അംഗമായിരുന്നു.
1964-1968 നവയുഗം പത്രാധിപർ 1968 ജൂലൈ മുതൽ ഒന്നരകൊല്ലം പ്രാഗിൽ നിന്നും പ്രസിദ്ധീകരിച്ചിരുന്ന ലോകമാർക്സിസ്റ്റ്റിവ്യൂ എന്ന മാസികയുടെ പത്രാധിപസമിതിയിൽ ഇന്ത്യൻ കമ്മ്യൂണിസ്റ്റ് പാർട്ടിയുടെ പ്രതിനിധി 1972 ജനുവരി മുതൽ നാലുകൊല്ലം ജനയുഗം ദിനപത്രത്തിന്റെ മുഖ്യ പത്രാധിപർ 1978-1979 ൽ ലോക മാർക്സിസ്റ്റ് റിവ്യൂ എന്ന മലയാള മാസികയുടെ എഡിറ്റർ കാൾ മാർക്സിന്റെ മൂലധനം വിവർത്തനം ചെയ്തപ്പോൾ അതിന്റെ അസോസിയേറ്റ് എഡിറ്റർ മാർക്സ്-ഏംഗൽസ് തിരഞ്ഞെടുത്ത കൃതികൾ, ലെനിന്റെ തിരഞ്ഞെടുത്ത കൃതികൾ എന്നിവയുടെ എഡിറ്റർ.
സി-130 ജെ സൂപ്പർ ഹെർക്കുലീസ് ഇംഗ്ലീഷ് വിലാസം https://ml.wikipedia.org/wiki/C-130J_Super_Hercules
അമേരിക്കയിലെ ലോക്ക്ഹീഡ് മാർട്ടിൻ കമ്പനി നിർമ്മിച്ച, കരുത്തുറ്റ യുദ്ധവിമാനമാണ്‌ ലോക്ക്ഹീഡ് സി-130 ജെ സൂപ്പർ ഹെർക്കുലീസ് .
ഉയർന്ന സുരക്ഷാസംവിധാനങ്ങളും മണിക്കൂറിൽ 670 കിലോമീറ്റർ വേഗത്തിൽ സഞ്ചരിച്ച്‌ സൈനികരെയും മറ്റു കൂറ്റൻ സൈനിക വാഹനങ്ങളെയും ഏതു ദുർഘട മേഖലയിലും എത്തിക്കാനുള്ള ഇവന്റെ ശേഷിയുമാണ് സൂപ്പർ ഹെർക്കുലീസിന്റെ പ്രത്യേകത.
യുദ്ധമുഖങ്ങളിൽ മാത്രമല്ല, വൻ ദുരന്തങ്ങളിൽ രക്ഷാപ്രവർത്തനത്തിനു വേണ്ടിയും സൂപ്പർ ഹെർക്കുലീസ് ഉപയോഗപ്പെടുത്താറുണ്ട്.
ലോകത്ത്‌ 13 രാജ്യങ്ങളുടെ പക്കൽ മാത്രമാണ്‌ സി130ജെ സൂപ്പർ ഹെർക്കുലീസ്‌ യുദ്ധവിമാനങ്ങൾ ഉള്ളത്‌.
ഘടന രൂപരേഖ
അമേരിക്കൻ നിർമിതമായ ഈ വിമാനത്തിൽ നാല്‌ എൻജിൻ ഉണ്ട്‌.
മൂന്നെണ്ണം തകരാറിലായാലും അവസാന എൻജിൻ ഉപയോഗിച്ച്‌ പറക്കാൻ കഴിയുന്ന സൂപ്പർ ഹെർക്കുലീസ്‌ ഏറ്റവും സുരക്ഷിതമായ വിമാനമായിട്ടാണ്‌ അറിയപ്പെടുന്നത്‌.
ഒരേ സമയം ഇരുപത്‌ ടൺ ഭാരം വഹിക്കാൻ ശേഷിയുള്ള വിമാനത്തിൽ നൂറോളം സൈനികരേയും മൂന്ന്‌ കവചിത വാഹനത്തേയും ഒരു പാറ്റൺ ടാങ്കിനേയും വഹിക്കാൻ ശേഷിയുണ്ട്‌.
ചെറിയ റൺവേകളിൽനിന്നുപോലും പറന്നുയരാൻ ശേഷിയുള്ളവയാണിവ.
A C-130J Super Hercules cleaned in the wash system at Keesler Air Force Base , Mississippi.
1950 കളിലാണ്‌ ഈ വിഭാഗം വിമാനങ്ങൾ അമേരിക്കൻ സേനയുടെ ഭാഗമായത്‌.
20 ടൺ വരെ വഹിക്കാനാവുന്ന വിമാനം ചെറിയ റൺവേകളിൽനിന്നുപോലും പറന്നുയരാൻ ശേഷിയുള്ളതാണ്‌.
വിയറ്റ്നാം യുദ്ധകാലത്ത്‌ ഈ ഇനത്തിലെ അനവധി വിമാനങ്ങൾ തകർക്കപ്പെടുകയുണ്ടായി.
1988 ആഗസ്റ്റ്‌ 17ന്‌ പാകിസ്താൻ പട്ടാള ഭരണാധികാരി സിയ ഉൾ ഹക്കിന്റെ മരണത്തിനിടയാക്കിയ അപകടം ഈ വിമാനത്തിൽ സഞ്ചരിക്കുമ്പോഴായിരുന്നു.
ഇന്ത്യൻ വ്യോമസേനയുടെ ഏറ്റവും വലിയ വിമാനമാണിത്‌.
അമേരിക്കയിൽനിന്ന്‌ 2011 ലാണ്‌ ആറ്‌ സൂപ്പർ ഹെർക്കുലീസ്‌ വിമാനങ്ങൾ ഇന്ത്യ വാങ്ങിയത്‌.
ഒരെണ്ണത്തിന്‌ 1000 കോടിരൂപയാണ്‌ മുടക്ക്‌.
ഈ സീരീസിൽ ആറെണ്ണത്തിനുകൂടി ഇന്ത്യ ഓർഡർ കൊടുത്തിട്ടുണ്ട്‌.
ഗാസിയാബാദിന്‌ സമീപമുള്ള ഹിൻഡൻ വ്യോമതാവളത്തിലെ എഴുപത്തേഴാം വിമാനവ്യൂഹമായ ‘മറയ്ക്കപ്പെട്ട അണലി’ ('Veiled Vipers' )ആണ്‌ ഇന്ത്യൻ വ്യോമസേനയുടെ പക്കലുള്ള സി130ജെ സൂപ്പർ ഹെർക്കുലീസ്‌ വിഭാഗത്തിലെ 6 വിമാനങ്ങളുടെ ആസ്ഥാനം.
2011ൽ ഇന്ത്യൻ വ്യോമസേനയ്ക്ക്‌ കൈമാറിയപ്പോൾ റഡാർ ഉൾപ്പെടെയുള്ള സുരക്ഷാ സംവിധാനങ്ങൾ നൽകാൻ അമേരിക്ക തയ്യാറാവാതിരുന്നത്‌ വിവാദമായിരുന്നു.
അമേരിക്ക നൽകുന്ന യുദ്ധവിമാനങ്ങൾ ഉപയോഗിച്ച്‌ ശേഖരിക്കുന്ന വിവരങ്ങൾ അമേരിക്കയ്ക്ക്‌ കൈമാറണമെന്ന നിബന്ധന പാലിക്കാൻ ഇന്ത്യ തയ്യാറാവാതിരുന്നതോടെ സൂപ്പർ ഹെർക്കുലീസ്‌ വിമാനത്തിലെ എയറോനോട്ടിക്‌ സംവിധാനങ്ങൾ പലതും ഇന്ത്യയ്ക്ക്‌ ലഭിച്ചില്ല.
റഡാർ ഉൾപ്പെടെയുള്ള സജ്ജീകരണങ്ങൾ ഇന്ത്യ പിന്നീട്‌ വിദേശത്തുനിന്നും പ്രത്യേകം വാങ്ങി സ്ഥാപിക്കുകയായിരുന്നു.
ഇന്ത്യയിലെ പ്രധാന ദൗത്യങ്ങൾ
യുദ്ധമുഖങ്ങളിൽ മാത്രമല്ല, വൻ ദുരന്തങ്ങളിൽ രക്ഷാപ്രവർത്തനത്തിനു സൂപ്പർ ഹെർക്കുലീസ് സഹായകമായിരുന്നു.
ഉത്തരാഖണ്ഡിലുണ്ടായ പ്രകൃതി ദുരന്തത്തിനിരയായവരെ രക്ഷപ്പെടുത്താൻ ഈ  വിമാനം പങ്ക്‌ വഹിച്ചു.
തിരോധാനം ചെയ്‌ത മലേഷ്യൻ വിമാനം കണ്ടെത്താൻ വേണ്ടിയുള്ള തിരച്ചിലിനും സൂപ്പർ ഹെർക്കുലീസ്‌ വിമാനങ്ങളെയാണ്‌ ഇന്ത്യ അയച്ചത്‌.
അപകടങ്ങൾ ഇന്ത്യയിൽ 2014 മാർച്ചിൽ രാജസ്ഥാനിലെ ഗ്വാളിയോറിനടുത്ത് വ്യോമസേനാവിമാനം തകർന്നുവീണ് മലയാളി വിങ് കമാൻഡർ ഉൾപ്പെടെ അഞ്ചുപേർ മരിച്ചു.
പാകിസ്‌താൻ പട്ടാള ഭരണാധികാരിയായിരുന്ന സിയാ ഉൾഹഖും അമേരിക്കൻ അംബാസഡർ ആർനോൾഡ്‌ ലെവിസ്‌ റഫേലും സംഘവും സഞ്ചരിച്ചിരിച്ചപ്പോൾ തകർന്ന പാക്‌ വ്യോമസേനയുടെ വിമാനം ഈ ഇനത്തിലുള്ളതായിരുന്നു.
അവലംബം ↑ http://www.lockheedmartin.com/us/news/press-releases/2013/december/131218ae_lockheed-martin-delivers-300th-c-130j.html ↑ ↑ 1 2 ↑ അധിക വായനയ്ക്ക് Borman, Martin W. Lockheed C-130 Hercules.
Marlborough, UK: Crowood Press, 1999.
ISBN 978-1-86126-205-9 .
Eden, Paul.
"Lockheed C-130 Hercules".
Encyclopedia of Modern Military Aircraft.
London: Amber Books, 2004.
ISBN 1-904687-84-9 .
Frawley, Gerard.
The International Directory of Military Aircraft, 2002/03 .
Fyshwick, ACT, Australia: Aerospace Publications Pty Ltd, 2002.
ISBN 1-875671-55-2 .
Lockheed C-130 Hercules and Its Variants.
Atglen, Pennsylvania: Schiffer Publishing, 1999.
ISBN 978-0-7643-0722-5 .
പുറം കണ്ണികൾ C-130J Hercules എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
C-130 Hercules product page Archived 2009-02-22 at the Wayback Machine .
and C-130J brochure on Lockheed Martin web site Archived 2011-10-20 at the Wayback Machine .
USAF C-130 Hercules fact sheet C-130J-30 Specification Book on CC-130j.ca C-130J Hercules "The C-130J: New Hercules Old Bottlenecks" on defenseindustrydaily.com C-130J Super Hercules Military transport aircraft on airrecognition.com Archived 2013-12-03 at the Wayback Machine .
സി-മാ ചിയാൻ ഇംഗ്ലീഷ് വിലാസം https://ml.wikipedia.org/wiki/Sima_Qian
സിമാ ചിയാൻ (ബി.സി. 145-ഓ 135-ഓ ബി.സി. 90) ചൈനയിലെ പുരാതന മികച്ച ചരിത്രകാരനാണ്.
ഇദ്ദേഹം ഹാൻ രാജവംശത്തിന്റെ ചരിത്രമെഴുത്തുകാരുടെ പ്രിഫെക്റ്റായിരുന്നു ( Chinese : 太史公; ടായിഷിഗോങ് അല്ലെങ്കിൽ ടായി-ഷിഹ്-കങ് ).
റെക്കോഡ്സ് ഓഫ് ദി ഗ്രാന്റ് ഹിസ്റ്റോറിയൻ എന്ന ഗ്രന്ഥം രചിച്ചതിനാൽ ഇദ്ദേഹം ചൈനയിലെ ചരിത്രരചനയുടെ പിതാവായി അറിയപ്പെടുന്നു.
ഈ ഗ്രന്ഥം മഞ്ഞ ചക്രവർത്തിയുടെ ഭരണം മുതൽ ഹാൻ രാജവംശത്തിലെ വു ചക്രവർത്തിയുടെ ഭരണം വരെയുള്ള രണ്ടായിരം വർഷമാണ് ഈ ഗ്രന്ഥത്തി‌ൽ പ്രതിപാദിക്കപ്പെറ്റുന്നത്.
ചൈനയിലെ പിന്നീടുള്ള ചരിത്രരചനയ്ക്ക് മാതൃകയായത് ഈ ഗ്രന്ഥമാണ്.
ഹാങ്‌ചെങ് എന്ന സ്ഥലത്തിനടുത്തുള്ള ലോങ്‌മെൻ എന്നയിടത്താണ് സി-മാ ചിയാൻ ജനിച്ചുവളർന്നത്.
ജ്യോതിഷികളുടെ കുടുംബമായിരുന്നു ഇദ്ദേഹത്തിന്റേത്.
ഇദ്ദേഹത്തിന്റെ അച്ഛൻ സിമാ ടാനും ഹാൻ ചക്രവർത്തിയായിരുന്ന വു‌വിന്റെ എഴുത്തുകാരുടെ തലവൻ ആയി ജോലി ചെയ്തിരുന്നു.
ചക്രവർത്തിയുടെ ഗ്രന്ഥശാല സൂക്ഷിക്കുക, കലണ്ടർ ആവശ്യാനുസ്സരണം പരിഷ്കരിക്കുക എന്നിവയായിരുന്നു ഇദ്ദേഹത്തിന്റെ ചുമതലകൾ.
അച്ഛന്റെ അദ്ധ്യയനത്തിൽ പത്തുവയസ്സായപ്പോഴേ സി-മാ ചിയാൻ പഴയസമ്പ്രദായത്തിലുള്ള എഴുത്തുരീതിയിൽ പ്രാവീണ്യം നേടിയിരുന്നു.
കോങ് ആൻഗുവോ (孔安國), ഡോങ് ഷോൺഗ്ഷു എന്നീ പ്രസിദ്ധ കൺഫ്യൂഷ്യൻ തത്ത്വചിന്തകരുടെ വിദ്യാർത്ഥിയായിരുന്നു ഇദ്ദേഹം.
ഇരുപതുവയസ്സിൽ സി-മാ ക്വിൻ രാജ്യമാകെ ചുറ്റിസഞ്ചരിച്ചു പുരാതന സ്മാരകങ്ങളും മറ്റും കണ്ടു.
പണ്ഡിതരായിരുന്ന പഴയകാല രാജാക്കന്മാരുടെ ശവകുടീരങ്ങൾ (കുവൈജി കുന്നിലെ യു രാജാവിന്റെ ശവകുടീരം, ഹുനാനിലെ ഷുൺ രാജാവിന്റെ ശവകുടീരം) ഇദ്ദേഹം കണ്ടെത്തി.
ഷാങ്‌ഡോങ് , യുനാൻ , ഹെബേയ് , ഷെജിയാങ് , ജിയാങ്സു , ജിയാങ്സി , ഹുനാൻ എന്നീ പ്രവിശ്യകൾ ഇദ്ദേഹം സന്ദർശിക്കുകയുണ്ടായി.
ഹാൻ സദസ്സിലെ ഉദ്യോഗസ്ഥൻ
യാത്രകൾക്കുശേഷം സി-മാ ഭരണകൂടത്തിൽ കൊട്ടാര അറ്റൻഡന്റ് ജോലി കരസ്ഥമാക്കി.
ഹാൻ വുഡി ചക്രവർത്തിക്കൊപ്പം രാജ്യത്തിന്റെ വിവിധ ഭാഗങ്ങൾ സന്ദർശിക്കുക ഇദ്ദേഹത്തിന്റെ ജോലികളിൽ പെട്ടിരുന്നു.
ബി.സി.110 ൽ ഇദ്ദേഹത്തിന് മുപ്പ‌ത്തഞ്ച് വയസ്സ് പ്രായമുണ്ടായിരുന്നപ്പോൽ രാജ്യത്തിന്റെ പടിഞ്ഞാറുണ്ടായിരുന്ന സംസാരഹീനരായ ഗോത്രവർഗ്ഗങ്ങ‌ൾക്കെതിരേയുള്ള ഒരു സൈനികനീക്കത്തിന് സി-മായെ അയക്കുകയുണ്ടായി.
ആ വർഷം ഇദ്ദേഹത്തിന്റെ അച്ഛന് അസുഖം ബാധിച്ചതിനാൽ ചക്രവർത്തിയുടെ ഫെങ് ബലിക്ക് പങ്കെടുക്കാൻ സാധിച്ചില്ല.
തന്റെ സമയം അവസാനിക്കാറായി എന്നു തോന്നിയതിനാൽ ഇദ്ദേഹം മകനെ തിരികെ വിളിച്ച് താൻ തുടങ്ങിവച്ച ചരിത്രനിർമ്മാണം പൂർത്തിയാക്കാൻ ആവശ്യപ്പെട്ടു.
ആനൽസ് ഓഫ് സ്പ്രിംഗ് ആൻഡ് ഓട്ടം എന്ന ആദ്യ ചൈനീസ് ചരിത്രഗ്രന്ഥത്തിന്റെ തുടർച്ച സൃഷ്ടിക്കുക എന്നതായിരുന്നു സി-മാ ടാനിന്റെ ഉദ്ദേശം.
മകനും ഈ പാത പിന്തുടർന്നു.
ബി.സി. 109-ൽ ഇദ്ദേഹം ഷിജിയുടെ സമാഹരണം ആരംഭിച്ചു.
അച്ഛന്റെ മരണത്തിന് മൂന്നുവർഷങ്ങൾക്കുശേഷം സി-മാ ചിയാൻ പ്രമുഖ ചരിത്രകാരനായി (Grand Historian) നിയമിതനായി.
ബി.സി. 105 ൽ സി-മാ ചിയാനെ കലണ്ടർ നവീകരണജോലി ഏൽപ്പിച്ചു.
രാജ്യത്തിലെ പൊതുസ്ഥിതിയെപ്പറ്റി ചക്രവർത്തിയെ ഉപദേശിക്കുക എന്ന ചുമതലയും ഇദ്ദേഹത്തിനുണ്ടായിരുന്നു.
അവലംബം ഗ്രന്ഥസൂചിക Martin, Thomas R. (2009).
Herodotus and Sima Qian: The First Great Historians of Greece and China .
Robert Bonnaud (2007) Essays of comparative history.
Polybus and Sima Qian (in French).
Condeixa : La Ligne d'ombre .
W.G. Beasley and E.G. Pulleyblank (1961) Historians of China and Japan .
Stephen W. Durrant (1995), The Cloudy Mirror: Tension and Conflict in the Writings of Sima Qian .
Albany : State University of New York Press.
Grant Ricardo Hardy (1988) Objectivity and Interpretation in the "Shi Chi" .
Burton Watson (1958) Ssu-ma Ch'ien: Grand Historian of China .
Joseph Roe Allen III.
[ http://literatureark.nease.net/eclass/complit/shiji.htm Archived 2005-07-30 at the Wayback Machine .
Chinese Texts: Narrative Records of the പുറം കണ്ണികൾ Wikimedia Commons has media related to സി-മാ ചിയാൻ .
Works by സി-മാ ചിയാൻ on Open Library at the Internet Archive Significance of Shiji on literature Archived 2004-10-14 at the Wayback Machine .
ചരിത്രകാരൻ സിമാ ചിയാൻ Archived 2004-10-14 at the Wayback Machine .
Sima Qian: China's 'grand historian' , article by Carrie Gracie in BBC News Magazine, 7 October 2012 Wikimedia Commons has media related to Sima Qian .
സി. അന്തപ്പായി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
_Anthappayi
മലയാളത്തിലെ ആദ്യകാലസാഹിത്യനിരൂപകരിൽ പ്രമുഖനും ആഖ്യായികാകാരനുമാണു് സി. അന്തപ്പായി ( 1862 - 1936 ).
ഒ. ചന്തുമേനോന്റെ അപൂർണ്ണനോവലായ ശാരദ പൂർത്തിയാക്കിയ എഴുത്തുകാരിൽ ഒരാൾ.
1862 ജനുവരി 2-ന്‌ തൃശൂർ പുത്തൻപേട്ടയിലാണ്‌ സി. അന്തപ്പായി എന്ന ചിറയത്തു വീട്ടിൽ തൊമ്മൻ അന്തപ്പായിയുടെ ജനനം.
തൃശൂർ മലയാളം പ്രൈമറി സ്കൂളിലും സർക്കാർ വക സ്കൂളിലും പ്രാഥമികവിദ്യാഭ്യാസം.
എറണാകുളം മഹാരാജാസ് കോളേജിൽ നിന്നു് എഫ്. എ. പാസായി.
സംസ്കൃതപഠനതൽപരനായിരുന്ന അദ്ദേഹം സ്വയം ആ ഭാഷയിൽ അവഗാഹം നേടി.
ഫിലോസഫിയിൽ ബിരുദം നേടിയ ശേഷം (1884) കൊച്ചി വിദ്യാഭ്യാസവകുപ്പിൽ ഉദ്യോഗത്തിൽ  പ്രവേശിച്ചു.
അവിടെനിന്നു് യഥാക്രമം ഫോറസ്റ്റ് കൺസർവേറ്റർ ആഫീസ്  ഗുമസ്നായും രജിസ്ട്രേഷൻ സൂപ്രണ്ടായും സർക്കാർ അച്ചുക്കൂടം സൂപ്രണ്ടായും സേവനമനുഷ്ഠിച്ചു.
1888-ൽ തൃശൂർ ഒല്ലൂർ കാട്ടിക്കാരൻ വീട്ടിൽ മാതിരിയുമായിട്ടായിരുന്നു അന്തപ്പായിയുടെ വിവാഹം.
ഔദ്യോഗികരംഗത്ത് മികച്ച പ്രവർത്തനം നടത്തിയ അന്തപ്പായി കൊച്ചി ഗവണ്മെന്റ് സർവീസിൽ ക്രൈസ്തവർക്ക് നീതിലഭിക്കുന്നില്ല എന്ന പരാതിയുമായി വ്യാജനാമത്തിൽ ഒരു പത്രത്തിൽ എഴുതി.
ദിവാനെതിരെ ശക്തമായ വിമർശനം ഉയർത്തിയതിനെത്തുടർന്ന് 1913-ൽ അദ്ദേഹത്തിന്‌ ഉദ്യോഗത്തിൽനിന്ന് വിരമിക്കേണ്ടിവന്നു.
ആറുവർഷത്തോളം രോഗശയ്യയിലായിരുന്ന അദ്ദേഹം 1936 മെയ് 31-ന്‌ നിര്യാതനായി .
ഉദ്യോഗകാലത്തുതന്നെ വിമർശകനെന്ന നിലയിലും സാഹിത്യകാരൻ എന്ന നിലയിലും അന്തപ്പായി ശ്രദ്ധ നേടിയിരുന്നു.
സരളവും ഫലിതമയവുമായ ശൈലിയിൽ ഗദ്യമെഴുതാൻ സമർത്ഥനായിരുന്നു അദ്ദേഹം.
1890-ൽ ഭാഷാപോഷിണിസഭ തൃശൂരിൽ വെച്ചു നടത്തിയ ഗദ്യരചനാമത്സരത്തിൽ ഒന്നാമനായിരുന്നു.
രസികരഞ്ജിനി, മംഗളോദയം, ഭാഷാപോഷിണി നസ്രാണി ദീപിക തുടങ്ങിയ ആനുകാലികങ്ങളിൽ അന്തപ്പായിയുടെ ലേഖനങ്ങൾ ശ്രദ്ധിക്കപ്പെട്ടു.
അന്തപ്പായിയുടെ കൃതികൾ നാലുപേരിലൊരുത്തൻ അഥവാ നാടകാദ്യം കവിത്വം (നോവൽ) സുമാർഗപ്രകാശിക (ഗിബ്ബൻറെ ഒരു കൃതിയുടെ തർജ്ജമ) ധർമോപദേശിക ശാരദ (ഉത്തരഭാഗം) ഭാഷാനാടകപരിശോധന ( ദേവീവിലാസം , മാലതീമാധവം , സുഭദ്രാർജ്ജുനം എന്നീ നാടകങ്ങളെ അധികരിച്ചുള്ള നിരൂപണങ്ങൾ) എന്നിവയാണ്.
ഒട്ടേറെ ഉപന്യാസങ്ങളും അദ്ദേഹം രചിച്ചിട്ടുണ്ട്.
സാറാ ഗുഡ്‌റിഡ്ജ് ഇംഗ്ലീഷ് വിലാസം https://ml.wikipedia.org/wiki/Sarah_Goodridge
പോർട്രെയിറ്റ് ലഘുചിത്രങ്ങൾ രചിയ്ക്കുന്നതിൽ വൈദഗ്ദ്ധ്യം നേടിയ ഒരു അമേരിക്കൻ ചിത്രകാരിയായിരുന്നു സാറാ ഗുഡ്‌റിഡ്ജ് (ജീവിതകാലം: ഫെബ്രുവരി 5, 1788 - ഡിസംബർ 28, 1853; സാറാ ഗുഡ്രിച്ച് എന്നും അറിയപ്പെടുന്നു).
അമേരിക്കൻ ലഘുചിത്രകാരിയായിരുന്ന എലിസബത്ത് ഗുഡ്‌റിഡ്ജിന്റെ മൂത്ത സഹോദരിയായിരുന്നു അവർ.
മസാച്യുസെറ്റ്സിലെ ടെമ്പിൾട്ടണിൽ എബനേസർ ഗുഡ്‌റിഡ്ജിന്റെയും അദ്ദേഹത്തിന്റെ പത്നി ബ്യൂള ചൈൽഡ്സിന്റെയും ആറാമത്തെ കുട്ടിയും മൂന്നാമത്തെ മകളുമായാണ് സാറാ ഗുഡ്‌റിഡ്ജ് ജനിച്ചത്.
ചെറുപ്രായത്തിൽ തന്നെ ഗുഡ്റിഡ്ജ് ചിത്രരചന ആരംഭിക്കുകയും കലയോടുള്ള ജന്മവാസന പ്രകടമാക്കുകയും ചെയ്തു.
ഗുഡ്‌റിഡ്ജ് താമസിച്ചിരുന്നിടത്തും സമയത്തും വനിതകളുടെ വിദ്യാഭ്യാസാവസരങ്ങൾ പരിമിതമായിരുന്നതിനാൽ അവൾ സ്വയം പഠനം നടത്തിയ ഒരു കലാകാരിയായിരുന്നു.
അവർ ഒരു പ്രാദേശിക ജില്ലാ വിദ്യാലയത്തിൽ പഠനത്തിന് ചേർന്നു.
കടലാസ് വാങ്ങാനുള്ള പണം ഇല്ലാത്തതിനാൽ  ചുറ്റുപാടുമുള്ള ആളുകളുടെ ആദ്യകാല രേഖാചിത്രങ്ങൾ ബിർച്ച് മരത്തിന്റെ പുറംതൊലിയിലായിരുന്നു അവർ വരച്ചിരുന്നത്.
മിൽട്ടണിൽ സഹോദരൻ വില്യം എം. ഗുഡ്രിച്ചിനൊപ്പം ഏതാനും മാസങ്ങൾ താമസിച്ച ഗുഡ്റിഡ്ജ് അവിടെ ഒരു ബോർഡിംഗ് സ്കൂളിൽ ചേർന്നു.
സാറാ ചൈൽഡ്രസ് പോൾക്ക്
സാറാ ചൈൽഡ്രസ് പോൾക്ക് (ജീവിതകാലം : സെപ്റ്റംബർ 4, 1803 – ആഗസ്റ്റ് 14, 1891) ഐക്യനാടുകളുടെ പതിനൊന്നാമത്തെ പ്രസിഡൻറായിരുന്ന ജയിംസ് പോൾക്കിൻറെ സഹധർമ്മിണിയായിരുന്നു.
1845 മുതൽ 1849 വരെയാണ് അവർ ഐക്യനാടുകളുടെ പ്രഥമവനിതയായിരുന്നിട്ടുള്ളത്.
സാറാ ചൈൽഡ്രസ് 1803 ൽ ഒരു തോട്ടമുടമയും വ്യാപാരിയും ഊഹക്കച്ചവടക്കാരനുമായിരുന്ന ജോയെൽ ചൈൽഡ്രസിൻറെയും എലിസബത്ത് വിറ്റ്സിറ്റ് ചൈൽഡ്രസിൻറെയും ആറു കുട്ടികളിൽ മൂന്നാമത്തെയാളായി ജനിച്ചു.
സാറാ അക്കാലത്തെ ഉന്നതവിദ്യാഭ്യാസം സിദ്ധിച്ച പെൺകുട്ടിയായിരുന്നു.
1817 ൽ നോർത്ത് കരോലിന യിലെ വിൻസ്റ്റൺ-സലേമി ലുള്ള മൊറാവിയൻസ് സലേം അക്കാദമിയിലാണ് അവർ വിദ്യാഭ്യാസം ചെയ്തിരുന്നത്.
19 ആം നൂറ്റാണ്ടിൽ സ്ത്രീകൾക്ക് ഉന്നതവിദ്യാഭ്യാസം ലഭ്യമായിരുന്ന ചുരുക്കം ചില വിദ്യാഭ്യാസ സ്ഥാപനങ്ങളിൽ‌ ഒന്നായിരുന്നു ഇത്.
സാറാ കോളറിഡ്ജ്
സാറാ കോളറിഡ്ജ് (ജീവിതകാലം: 23 ഡിസംബർ 1802 - 3 മെയ് 1852) ഒരു ഇംഗ്ലീഷ് എഴുത്തുകാരിയും പരിഭാഷകയുമായിരുന്നു.
സാമുവൽ ടെയ്‌ലർ കോളറിഡ്ജിന്റെയും അദ്ദേഹത്തിന്റെ പത്നി സാറാ ഫ്രിക്കറിന്റെയും നാലു കുട്ടികളിൽ മൂന്നാമത്തേതും ഏക മകളുമായിരുന്നു സാറാ കോളറിഡ്ജ്.
കെസ്വിക്കിലെ ഗ്രെറ്റ ഹാളിലാണ് സാറാ കോളറിഡ്ജ് ജനിച്ചത്.
സാറാ ഗാർലാൻഡ് ബോയ്‌ഡ് ജോൺസ്
സാറാ ഗാർലൻഡ് ബോയ്ഡ് ജോൺസ് (1866 – മെയ് 11, 1905) അമേരിക്കൻ സംസ്ഥാനമായ വിർജീനിയയിൽ നിന്നുള്ള ഒരു അമേരിക്കൻ ഫിസിഷ്യനായിരുന്നു.
ഇംഗ്ലീഷ്: Sarah Garland Boyd Jones.
വിർജീനിയ സ്റ്റേറ്റ് മെഡിക്കൽ എക്‌സാമിനിംഗ് ബോർഡിൽ നിന്ന് സർട്ടിഫിക്കറ്റ് ലഭിച്ച ആദ്യ വനിതയായിരുന്നു അവർ, ഭർത്താവിനൊപ്പം വിർജീനിയയിലെ റിച്ച്‌മണ്ടിൽ ഒരു ആശുപത്രി സ്ഥാപിച്ചു.
വിർജീനിയയിലെ ആൽബെമാർലെ കൗണ്ടിയിലാണ് സാറാ ഗാർലൻഡ് ബോയ്ഡ് ജനിച്ചത്.
മാഗി എൽ. വാക്കർ ഹൗസിന്റെ പേരിൽ ഓർമ്മിക്കപ്പെട്ട , വിർജീനിയയിലെ റിച്ച്മണ്ടിന്റെ നിർമ്മാതാവും മുൻനിര ആഫ്രിക്കൻ അമേരിക്കൻ കോൺട്രാക്ടറുമായ ജോർജ്ജ് ഡബ്ല്യു. ബോയിഡിന്റെയും എലൻ ബോയ്ഡിന്റ്റെയും മകളായിരുന്നു അവൾ.
റിച്ച്‌മണ്ടിലെ പൊതുവിദ്യാലയങ്ങളിൽ നിന്നാണ് അവർ വിദ്യാഭ്യാസം നേടിയത്, 1883-ൽ റിച്ച്‌മണ്ട് കളർഡ് നോർമൽ സ്കൂളിൽ നിന്ന് മാഗി എൽ. വാക്കറിനൊപ്പം ബിരുദം നേടിയ ശേഷം അഞ്ച് വർഷം റിച്ച്മണ്ട് സ്കൂളുകളിൽ പഠിപ്പിച്ചു.
1888-ൽ അവർ അക്കാലത്ത് അദ്ധ്യാപകനായും പിന്നീട്, ട്രൂ റിഫോർമേഴ്സിന്റെ GWA സെക്രട്ടറിയും ആയും പ്രവർത്തിച്ച മൈൽസ് ബെർക്ക്ലി ജോൺസിനെ വിവാഹം കഴിച്ചു, .
1890 മുതൽ 1893 വരെ, സാറാ ഹോവാർഡ് യൂണിവേഴ്‌സിറ്റി മെഡിക്കൽ കോളേജിൽ 23 മുതൽ 25 വരെ സെഷനുകളിൽ ചേർന്നു, 1893-ൽ മെഡിക്കൽ ഡോക്ടറായി ബിരുദം നേടി.
അവൾ വിർജീനിയ സ്റ്റേറ്റ് മെഡിക്കൽ എക്സാമിനിംഗ് ബോർഡിൽ വിജയിച്ചു, സർജറിയിലെ പരീക്ഷയിൽ 90 ശതമാനത്തിലധികം ലഭിച്ചു.
ബോർഡിൽ നിന്ന് സർട്ടിഫിക്കറ്റ് ലഭിച്ച ആദ്യ വനിതയാണ് ജോൺസ്.
അതിനുശേഷം അവൾ റിച്ച്മണ്ടിൽ മെഡിസിൻ പ്രാക്ടീസ് ചെയ്തു.
ഒരു ഫിസിഷ്യൻ ആയി മാറിയിരുന്ന ഭർത്താവിനൊപ്പം അവർ റിച്ച്മണ്ട് ഹോസ്പിറ്റൽ തുറന്നു, അത് വിമൻസ് സെൻട്രൽ ഹോസ്പിറ്റൽ എന്നും അറിയപ്പെട്ടിരുന്നു.
റഫറൻസുകൾ ↑ {{ cite news }} : Empty citation ( help ) 1 2 Howard University.
Medical Department Lamb 1900 , പുറം.
sfn error: no target: CITEREFHoward_University.
_Medical_DepartmentLamb1900 ( help ) 1 2 Majors 1893 , പുറം.
sfn error: no target: CITEREFMajors1893 ( help ) ↑
സാറാ ഗിൽബർട്ട് ഇംഗ്ലീഷ് വിലാസം https://ml.wikipedia.org/wiki/Sarah_Gilbert
ഇംഗ്ലീഷ് വാക്സിനോളജിസ്റ്റാണ് സാറാ കാതറിൻ ഗിൽബെർട്ട് (ജനനം: 1962 ഏപ്രിൽ) ഓക്സ്ഫോർഡ് സർവകലാശാലയിലെ വാക്സിനോളജി പ്രൊഫസറും വാക്സിടെക്കിന്റെ സഹസ്ഥാപകയുമാണ്.
ഇൻഫ്ലുവൻസയ്ക്കും ഉയർന്നുവരുന്ന വൈറൽ രോഗകാരികൾക്കുമെതിരായ വാക്സിനുകൾ വികസിപ്പിക്കുന്നതിൽ ഗിൽബെർട്ട് പ്രത്യേകം ശ്രദ്ധിക്കുന്നു.
2011 ൽ ക്ലിനിക്കൽ പരീക്ഷണങ്ങൾക്ക് വിധേയമായ യൂണിവേഴ്സൽ ഫ്ലൂ വാക്സിൻ വികസിപ്പിക്കുന്നതിനും പരിശോധിക്കുന്നതിനും അവർ നേതൃത്വം നൽകി.
2020 ഡിസംബർ 30 ന് ഓക്സ്ഫോർഡ് വാക്സിൻ ഗ്രൂപ്പുമായി ചേർന്ന് വികസിപ്പിച്ചെടുത്ത ഓക്സ്ഫോർഡ്-അസ്ട്രാസെനെക കോവിഡ് -19 വാക്സിൻ യുണൈറ്റഡ് കിംഗ്ഡത്തിൽ ഉപയോഗിക്കാൻ അംഗീകാരം നേടി.
നോർത്താംപ്ടൺഷയറിലെ കെറ്ററിംഗിലെ കെറ്ററിംഗ് ഹൈസ്കൂളിൽ പഠിച്ച ഗിൽബെർട്ട് അവിടെ വച്ച് വൈദ്യശാസ്ത്രത്തിൽ ജോലി ചെയ്യണമെന്ന് ആഗ്രഹിച്ചു.
ഈസ്റ്റ് ആംഗ്ലിയ സർവകലാശാലയിൽ നിന്ന് ബയോളജിക്കൽ സയൻസസിൽ ബിരുദം (ഫസ്റ്റ് ക്ലാസ് ഓണേഴ്സ്) കരസ്ഥമാക്കിയ അവർ ഡോക്ടറേറ്റ് ബിരുദത്തിനായി ഹൾ സർവകലാശാലയിലേക്ക് മാറി.
അവിടെ അവർ യീസ്റ്റ് റോഡോസ്പോരിഡിയം ടോറുലോയിഡ്സ് ന്റെ ജനിതകവും ബയോകെമിസ്ട്രിയും നിരീക്ഷിച്ചു.
ഡോക്ടറേറ്റ് നേടിയ ശേഷം ഗിൽബെർട്ട് ലീസെസ്റ്റർ ബയോസെന്ററിലേക്ക് പോകുന്നതിനുമുമ്പ് ബ്രൂയിംഗ് ഇൻഡസ്ട്രി റിസർച്ച് ഫൗണ്ടേഷനിൽ വ്യവസായത്തിൽ പോസ്റ്റ്ഡോക്ടറൽ ഗവേഷകയായി ജോലി ചെയ്തു.
1990 ൽ നോട്ടിംഗ്ഹാമിൽ മരുന്ന് നിർമ്മിക്കുന്ന ബയോഫാർമസ്യൂട്ടിക്കൽ കമ്പനിയായ ഡെൽറ്റ ബയോടെക്നോളജിയിൽ ഗിൽബർട്ട് ചേർന്നു.
1994-ൽ ഗിൽബെർട്ട് അക്കാദമിയയിലേക്ക് മടങ്ങി അഡ്രിയാൻ വി. എസ്. ഹില്ലിന്റെ ലബോറട്ടറിയിൽ ചേർന്നു.
അവരുടെ ആദ്യകാല ഗവേഷണങ്ങൾ മലേറിയയിലെ ഹോസ്റ്റ്-പരാന്നഭോജികളുടെ പരസ്‌പരപ്രവർത്തനമായിരുന്നു.
2004 ൽ ഓക്സ്ഫോർഡ് സർവകലാശാലയിൽ വാക്സിനോളജിയിൽ സർവകലാശാലാധ്യാപികയായി.
2010 ൽ ജെന്നർ ഇൻസ്റ്റിറ്റ്യൂട്ടിൽ പ്രൊഫസറായി.
വെൽക്കം ട്രസ്റ്റിന്റെ പിന്തുണയോടെ ഗിൽബെർട്ട് നോവൽ ഇൻഫ്ലുവൻസ വാക്സിനേഷനുകൾ രൂപകൽപ്പന ചെയ്യുന്നതിനും സൃഷ്ടിക്കുന്നതിനുമുള്ള പ്രവർത്തനങ്ങൾ ആരംഭിച്ചു.
പ്രത്യേകിച്ചും അവരുടെ ഗവേഷണം സുരക്ഷിതമായ വൈറസിനുള്ളിൽ ഒരു രോഗകാരി പ്രോട്ടീൻ ഉൾപ്പെടുത്തുന്ന വൈറൽ വാക്സിനേഷനുകളുടെ വികസനവും പ്രിക്ലിനിക്കൽ പരിശോധനയുമാണ്.
ടി-കോശത്തിന്റെ പ്രതികരണത്തിനായി പ്രേരിപ്പിക്കുന്ന ഈ വൈറൽ വാക്സിനേഷനുകൾ  വൈറൽ രോഗങ്ങൾ, മലേറിയ, കാൻസർ എന്നിവയ്‌ക്കെതിരെ ഉപയോഗിക്കുന്നു.
Graphical representation of the Severe Acute Respiratory Syndrome coronavirus 2 (SARS-CoV-2), created by the Centers for Disease Control and Prevention , which reveals ultrastructural morphology exhibited by coronaviruses.
അവലംബം പുറംകണ്ണികൾ Scholia has an author profile for സാറാ ഗിൽബർട്ട് .
സാറാ ഗിൽബർട്ട് publications indexed by Google Scholar Sarah Gilbert on LinkedIn
സാറാ അർജുൻ
സാറാ അർജുൻ (ജനനം 2005/2006 (age 18–19) ) പ്രധാനമായും തമിഴ് , ഹിന്ദി സിനിമകളിലും പരസ്യങ്ങളിലും പ്രത്യക്ഷപ്പെടുന്ന ഒരു ഇന്ത്യൻ നടിയാണ്.
നടൻ രാജ് അർജുന്റെ മകളായ അവർ ആറ് വയസ്സിന് മുമ്പ് പരസ്യ പരമ്പരകളിലും ഒരു ഹ്രസ്വ ഹിന്ദി സിനിമയിലും പ്രത്യക്ഷപ്പെട്ടിരുന്നു.
2010-ൽ എ.എൽ.വിജയിന്റെ തമിഴ് നാടക ചിത്രമായ ദൈവ തിരുമഗൾ എന്ന ചിത്രത്തിലെ ഒരു പ്രധാന വേഷം അവതരിപ്പിക്കാൻ അവർ ഒപ്പുവച്ചു.
അതിൽ മാനസിക വെല്ലുവിളി നേരിടുന്ന മുതിർന്ന ഒരു പിതാവായ ആറുവയസ്സുകാരിയുടെ വേഷം അവർ അവതരിപ്പിച്ചു.
അർജുന്റെ പ്രകടനത്തിന് സിനിമാ നിരൂപകരിൽ നിന്ന് പ്രശംസ ലഭിച്ചതോടെ ചിത്രം നിരൂപകർക്കും വാണിജ്യപരമായും പ്രശംസ പിടിച്ചുപറ്റി.
അതിനുശേഷം അവർ നിരവധി ഇന്ത്യൻ സിനിമകളിൽ പ്രവർത്തിച്ചിട്ടുണ്ട്.
പ്രധാനമായും തമിഴ്, ഹിന്ദി, തെലുങ്ക്, മലയാളം എന്നീ ഭാഷകളിൽ, അവരുടെ ചിത്രീകരണങ്ങൾക്ക് പ്രത്യേകിച്ച് വിജയുടെ ശൈവം (2014) എന്ന ചിത്രത്തിലെ അഭിനയത്തിന് നല്ല അവലോകനങ്ങൾ നേടി.
മാതാപിതാക്കളോടൊപ്പം ഒരു മാളിൽ വെച്ച് അവളെ കണ്ടതിന് ശേഷം തന്റെ ആദ്യ പരസ്യചിത്രം ചിത്രീകരിക്കുമ്പോൾ സാറാ അർജുന് ഒന്നര വയസ്സായിരുന്നു, തുടർന്ന് മക്ഡൊണാൾഡ് ഉൾപ്പെടെയുള്ള ബ്രാൻഡുകളുടെ നൂറ് പരസ്യ ചിത്രങ്ങളിൽ അർജുൻ പ്രത്യക്ഷപ്പെട്ടു.
സംവിധായകൻ വിജയ്‌ക്ക് രണ്ട് വയസ്സുള്ളപ്പോൾ അർജുൻ ഒരു പരസ്യചിത്രം ചെയ്‌തു, എന്നാൽ പിന്നീട് അർജുന്റെ കുടുംബവുമായുള്ള ബന്ധം നഷ്ടപ്പെട്ടു, അവരെ കാണുന്നതിന് മുമ്പ്, മുംബൈ സന്ദർശനത്തിന് ശേഷം അർജുൻ തന്റെ നാടക ചിത്രമായ ദൈവ തിരുമകൾ എന്ന സിനിമയിൽ അർജുനെ കാസ്റ്റ് ചെയ്തു.
അവരുടെ തമിഴ് സുഹൃത്തായ മഹേശ്വരിയോട് അവരെ സഹായിക്കാൻ ആവശ്യപ്പെട്ട് അവളുടെ മാതാപിതാക്കൾ ചിത്രത്തിനായുള്ള തമിഴ് സംഭാഷണങ്ങൾ പഠിക്കാൻ അർജുനെ സഹായിച്ചു.
ചിത്രത്തിലെ വിക്രമിന്റെ ഡയലോഗുകളും അർജുൻ പഠിച്ചിരുന്നുവെന്നും ഷൂട്ടിങ്ങിനിടെ അദ്ദേഹത്തെ സഹായിക്കാൻ ശ്രമിച്ചിരുന്നുവെന്നും ചിത്രത്തിന്റെ അണിയറപ്രവർത്തകർ പിന്നീട് അഭിപ്രായപ്പെട്ടു.
റിലീസിനുശേഷം, ചിത്രം നിരൂപകവും വാണിജ്യപരവുമായ വിജയമായി മാറി, അർജുന്റെ നിളയുടെ പ്രകടനത്തെ ചലച്ചിത്ര നിരൂപകർ ഏകകണ്ഠമായി പ്രശംസിച്ചു.
ബിഹൈൻഡ്‌വുഡ്‌സിൽ നിന്നുള്ള നിരൂപകൻ "അവളുടെ മാലാഖ രൂപത്തിലും പ്രകടനത്തിലും വിക്രമിന് അടുത്തായി ഷോ മോഷ്ടിക്കുന്നത് അർജുനാണെന്ന്" അവകാശപ്പെട്ടു, കൂടാതെ "അവളുടെ ശാന്തമായ ഒരു ഭാവം അഭിനന്ദനങ്ങൾ അർഹിക്കുന്നു" എന്നും കൂട്ടിച്ചേർത്തു.